Meddelelse fra Republikken Polens regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter

(2019/C 105/06)

Offentligt udbud af udvindingsrettigheder til prospektering og efterforskning af olie- og naturgasforekomster samt udvinding af olie og naturgas i området »Ryki«

AFSNIT I: RETSGRUNDLAG

1. Artikel 49h, stk. 2, i loven om geologiske undersøgelser og minedrift (Polens lovtidende ( Dziennik Ustaw ) 2017, nr. 2126, som ændret)

2. Kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171)

3. Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter ( EFT L 164 af 30.6.1994, s. 3 ; Særudgave på polsk: Kapitel 6, bind 2, s. 262).

AFSNIT II: UDBYDER

Navn: Ministerstwo Środowiska (Miljøministeriet)

Postadresse: ul. Wawelska 52/54, 00-922 Warszawa, Polen

Tlf. +48 223692449, fax +48 223692460

Websted: www.gov.pl/web/srodowisko

AFSNIT III: GENSTAND FOR PROCEDUREN

1) Typen af aktiviteter, på hvilke der gives koncession

Koncession på prospektering og efterforskning af olie- og naturgasforekomster samt udvinding af olie og naturgas i området »Ryki«, koncessionsblok 276, 277, 296 og 297.

2) Området, hvor aktiviteterne gennemføres

Det område, som omfattes af denne udbudsprocedure, afgrænses af linjerne mellem punkterne med følgende koordinater i koordinatsystemet PL-1992:

Punkt X [PL-1992] Y [PL-1992] 1 407 494,46 731 105,39 2 398 381,37 724 478,08 3 391 027,02 724 815,79 4 398 721,51 708 533,60 5 406 938,85 691 560,89 6 417 513,16 683 035,52 7 420 895,35 682 945,76 8 420 925,35 682 944,96 9 421 010,20 685 294,80 10 420 923,26 685 271,71 11 420 469,35 685 725,44 12 420 460,44 686 189,02 13 419 968,31 687 320,49 14 419 554,49 687 716,99 15 419 553,99 688 409,45 16 420 317,35 689 664,43 17 420 580,60 689 659,36 18 421 133,16 688 618,60 19 421 361,48 694 639,27 20 424 645,99 692 342,61 21 435 143,76 691 942,04 22 435 481,97 700 604,25

Overfladearealet for den lodrette projektion af det område, som omfattes af denne udbudsprocedure, er 1 047,73 km2.

Det område, som omfattes af denne udbudsprocedure, ligger i følgende

— kommuner: Baranów, Końskowola, Markuszów, Kurów, Żyrzyn, Puławy, Kłoczew, Ułęź, Stężyca, Nowodwór, Abramów og Michów

— by-/landkommuner: Ryki og Nałęczów byer: Puławy og Dęblin i provinsen Lubelskie, samt følgende

— kommuner: Trojanów, Garbatka-Letnisko, Sieciechów og Gniewoszów

— by-/landkommuner: Kozienice i provinsen Mazowieckie.

Målet med det arbejde, der skal udføres i de devon og karbonske formationer, er at dokumentere og udvinde olie og naturgas i det område, der er beskrevet ovenfor.

3) Tidsfrist, som er på mindst 90 dage fra datoen for offentliggørelsen af denne meddelelse, og sted for indgivelse af bud

Bud skal indgives til miljøministeriets hovedkontor senest kl. 12:00 (CET/CEST) på den 121. dag efter datoen for offentliggørelse af denne meddelelse i Den Europæiske Unions Tidende.

4) Detaljerede budspecifikationer, herunder evalueringskriterierne for bud og angivelse af deres vægtning, som skal sikre, at betingelserne omhandlet i artikel 49k i loven om geologiske undersøgelser og minedrift af 9. juni 2011 overholdes

Bud kan indgives af enheder, for hvilke der er blevet udstedt en afgørelse, der bekræfter det positive udfald af en kvalifikationsprocedure, jf. artikel 49a, stk. 16, nr. 1, i loven om geologiske undersøgelser og minedrift, enten uafhængigt eller som operatør, hvis flere enheder indsender en fælles ansøgning om koncessionen.

De indgivne bud vurderes af budvurderingsudvalget på grundlag af følgende kriterier:

30 % — finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter såvel som udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 25 % — teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale (herunder 5 % for omfanget af samarbejde med hensyn til udvikling og gennemførelse af innovative løsninger til prospektering, udforskning og udvinding af kulbrinter, hvor videnskabelige organer udfører forskning inden for Polens geologi, og for analytiske redskaber, teknologier og metoder til prospektering af kulbrinteforekomster, hvor der tages hensyn til de særlige geologiske forhold i Polen og til hvilke af disse redskaber, teknologier og metoder, der kan anvendes under disse forhold) 20 % — omfanget af og tidsplanen for det geologiske arbejde, herunder geologiske operationer, og den foreslåede minedrift 10 % — erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 10 % — den foreslåede teknologi, der benyttes til at gennemføre det geologiske arbejde, herunder geologiske operationer, eller minedriften ved hjælp af innovative elementer, som er udviklet til projektet 5 % — omfanget af og tidsplanen for den obligatoriske indsamling af de prøver, som er fremskaffet i løbet af geologiske operationer, herunder borekerner.

Hvis to eller flere bud opnår samme resultat efter budvurderingen på grundlag af de ovennævnte kriterier, anvendes størrelsen på det gebyr for fastsættelse af udvindingsrettigheder, som skal betales i løbet af prospekterings- og efterforskningsfasen, som et yderligere kriterium, der gør det muligt at træffe en endelig afgørelse blandt de pågældende bud.

5) Minimumsgrænsen for de geologiske oplysningers omfang

Koncessionsoplysninger Områdets navn: Ryki Beliggenhed: på land, koncessionsblok 276, 277, 296 og 297 Forekomsternes art konventionelle naturgas- og olieforekomster ukonventionelle naturgasforekomster Strukturelle niveauer Kænozoikum Mesozoikum Palæozoikum Olie- og gassystemer I — konventionel, Yngre Palæozoikum (Devon + Karbon) II — ukonventionel, Palæozoikum (Devon) Kildebjergarter I — devonske (Fresnien og Famennien) lersten og slamsten samt karbonske lerholdige slamstenssedimenter II – øvre devonske (Fresnien) kalksten Reservoirbjergarter I — øvre karbonske klastiske sedimenter og sandsten med øvre devonske (Fammenien) indeslutninger af slamsten II — øvre devonske (Fresnien) kalksten Forsegling I — lerholdig slamsten, karbonat, mergel og nogle steder devonske evaporitiske bjergarter og komplekser af karbonske slamsten, sandsten og lersten II — øvre devonske (Fresnien) kalksten Dæklagets tykkelse fra 1 150 m i den sydøstlige del til 1 500 m i den nordvestlige del Fælde I — strukturel, stratigrafisk og strukturel-stratigrafisk II — ukonventionel Fundne forekomster i nærområdet (NG — naturgas, O — olie) Glinnik (O) — produktion (2016): 280 ton, reserver og ressourcer (2016): 7 380 ton, industrielle ressourcer (2016): 4 760 ton Glinnik (tilknyttet NG) — produktion: 50 000 m3, reserver og ressourcer: 590 000 m3, industriel mængde: 430 000 m3 Stężyca (NG) — produktion (2016): 500 000 m3, reserver og ressourcer (2016): 401 820 000 m3, industriel mængde (2016): 105 360 000 m3 Gennemførte seismiske undersøgelser (rettighedsindehaver) 1974 Lublin-truget 2D (staten) 1979-1981, 1983-1986-1989 Tłuszcz-Dęblin-Lublin 2D (staten) 1985 Wilga-Abramów 2D (staten) 1989, 1991, 1993-1994 Tłuszcz-Dęblin-Lublin 2D (PGNiG) 1989-1992 Wilga-Abramów 2D (PGNiG) 1992, 1994, 1996 Żelechów-Radzyń Podlaski-Kock 2D (PGNiG) 1993 Żelechów-Radzyń Podlaski 2D (PGNiG) 1995-1997 Ryki-Żyrzyn 2D (PGNiG) 1995 Stężyca 3D (PGNiG) 1998 Radość-Zamość 2D (Apache) 1999 Rycice 2D (Apache) 2003-2004 Pionki-Kazimierz 2D (staten) 2003 Strych-Stężyca 2D (staten) 2004 Pionki-Kazimierz 3D (staten) 2005 Kock-Tarkawica 2D (staten) 2011 Czernic-Ryki 2D (PGNiG) Referencebrønde (MD): referencebrønde: Abramów 1 (4 825,8 m) Dęblin 8 (2 928,1 m) offsetbrønde: Stężyca 1 (3 724 m)

6) Dato, hvorpå aktiviteterne indledes

De aktiviteter, som koncessionen dækker, indledes senest 14 dage fra datoen for den endelige afgørelse om tildeling af koncessionen.

7) Mindsteomfanget af det geologiske arbejde, herunder geologiske operationer, eller minedriften

Det minimale program for det foreslåede geologiske arbejde i prospekterings- og efterforskningsfasen omfatter:

— Fase I (12 måneder): analyse og fortolkning af geologiske arkivdata

— Fase II (12 måneder): udførelse af geofysiske undersøgelser — seismiske undersøgelser i 2D (excitationslinje på 100 km) eller i 3D (excitationsområde på 50 km2) eller boring af et enkelt borehul ned til en maksimal dybde på 5 000 m og med obligatorisk udkerning ved prospekteringsintervallerne

— Fase III (24 måneder): boring af et enkelt borehul ned til en maksimal dybde på 5 000 m og med obligatorisk udkerning ved prospekteringsintervallerne

— Fase IV (12 måneder): analyse af de indsamlede geologiske data.

8) Koncessionsperioden

Koncessionsperioden er 30 år, herunder:

— en prospekterings- og efterforskningsfase af fem års varighed, som begynder på den dato, hvor koncessionen tildeles

— en udvindingsfase af 25 års varighed, som begynder på den dato, hvor der opnås en investeringsbeslutning.

9) Specifikke betingelser for, hvordan aktiviteterne gennemføres, og hvordan den offentlige sikkerhed, den offentlige sundhed, miljøbeskyttelsen og den rationelle forvaltning af forekomsterne sikres

Gennemførelsen af koncessionens arbejdsprogram må ikke overtræde jordejernes rettigheder og ophæver ikke forpligtelsen til at overholde de yderligere krav, der er fastsat i lovgivningen, navnlig i loven om geologiske undersøgelser og minedrift og krav vedrørende rumlig planlægning, miljøbeskyttelse, landbrugsarealer og skove, natur, vand og affald.

10) Standardaftale om fastsættelse af udvindingsrettigheder

Standardaftalen er vedlagt som bilag til dette dokument.

11) Oplysninger vedrørende størrelsen på gebyret for fastsættelse af udvindingsrettigheder

Gebyret for fastsættelse af udvindingsrettigheder for området »Ryki« i den femårige grundperiode er som minimum 229 400,48 PLN (med bogstaver: to hundrede og niogtyve tusind fire hundrede zloty og otteogfyrre grosz) om året. Det årlige gebyr for fastsættelse af udvindingsrettigheder med henblik på prospektering og efterforskning af mineraler indekseres efter de gennemsnitlige årlige forbrugerprisindekser, som fastsættes kumulativt for perioden fra indgåelsen af nærværende aftale til året forud for gebyrets betalingsdato, som meddelt af formanden for det centrale statistikkontor i den polske statstidende (Monitor Polski) (artikel 49h, stk. 3 og stk. 12, i loven om geologiske undersøgelser og minedrift).

12) Oplysninger vedrørende krav til bud og dokumentation fra tilbudsgivere

1. Buddene skal oplyse: 1) tilbudsgiverens navn (firmabetegnelse) og hjemsted 2) genstanden for buddet sammen med en beskrivelse, der afgrænser det område, som koncessionen gælder, og som udvindingsrettighederne fastsættes for 3) den periode, som koncessionen skal gælde i, varigheden af prospekterings- og efterforskningsfasen og datoen for indledningen af aktiviteterne 4) formålet med, omfanget af og arten af det geologiske arbejde, herunder geologiske operationer, eller minedriften samt oplysninger om det arbejde, der skal gennemføres for at opnå det tilsigtede mål, og de teknologier, der skal anvendes 5) en tidsplan opdelt i år for det geologiske arbejde, herunder geologiske operationer, og dette arbejdes omfang 6) en tidsplan for og omfanget af den obligatoriske indsamling af de prøver, som fremskaffes i løbet af geologiske operationer, herunder borekerner, som omhandlet i artikel 82, stk. 2, nr. 2, i loven om geologiske undersøgelser og minedrift 7) tilbudsgiverens ejendomsrettigheder til fast ejendom (område), hvor de tilsigtede aktiviteter skal gennemføres, eller de rettigheder, som tilbudsgiveren ansøger om at få fastsat 8) en liste over de områder, der dækkes af naturbeskyttelsesordninger — dette krav vedrører ikke projekter, for hvilke der kræves en afgørelse om miljøbetingelser 9) metoden til at modvirke de tilsigtede aktiviteters skadelige påvirkning af miljøet 10) omfanget af de geologiske oplysninger, som tilbudsgiveren har til rådighed 11) erfaring inden for prospektering og efterforskning af kulbrinteforekomster eller udvinding af kulbrinter, således at der kan garanteres sikker drift, beskyttelse af menneskers og dyrs liv og sundhed samt beskyttelse af miljøet 12) teknisk kapacitet til henholdsvis prospektering og efterforskning af kulbrinteforekomster samt udvinding af kulbrinter, især hvad angår rådighed over et passende teknisk, organisatorisk, logistisk og personalemæssigt potentiale 13) finansiel kapacitet, der skal kunne yde en tilstrækkelig garanti for, at aktiviteter i forbindelse med henholdsvis prospektering og efterforskning af kulbrinteforekomster samt udvinding af kulbrinter gennemføres, især hvad angår kilder til og metoder for finansiering af de tilsigtede aktiviteter, herunder størrelsesforholdet mellem egenkapitalen og den eksterne finansiering 14) den foreslåede teknologi til gennemførelse af det geologiske arbejde, herunder geologiske operationer, eller minedriften 15) det foreslåede gebyr for fastsættelse af udvindingsrettigheder, som ikke er lavere end beløbet i den meddelelse, der indleder udbudsproceduren 16) den foreslåede form for sikkerhedsstillelse, som omhandlet i artikel 49x, stk. 4, i loven om geologiske undersøgelser og minedrift 17) hvis flere enheder indgiver et fælles bud, skal følgende oplyses: a) navn (firmabetegnelse) og hjemsted på alle de tilbudsgivere, som i fællesskab indgiver buddet b) operatøren c) den i samarbejdsaftalens foreslåede opdeling i procent af omkostningerne ved det geologiske arbejde, herunder geologiske operationer.

2. Bud, som indgives i udbudsproceduren, skal leve op til de krav og betingelser, som er fastlagt i den meddelelse, der indleder udbudsproceduren.

3. Følgende dokumenter skal vedlægges buddene: 1) dokumentation for eksistensen af de omstændigheder, der beskrives i buddet, navnlig uddrag fra de relevante registre 2) dokumentation for, at der er blevet indbetalt depositum 3) et eksemplar af den afgørelse, der bekræfter det positive udfald af en kvalifikationsprocedure, jf. artikel 49a, stk. 17, i loven om geologiske undersøgelser og minedrift 4) grafiske bilag, som er udarbejdet i overensstemmelse med kravene om kort over miner og viser landets administrative grænser 5) skriftlige erklæringer om at stille tekniske ressourcer til rådighed for den enhed, som deltager i udbudsproceduren, hvis andre enheders tekniske ressourcer anvendes til gennemførelsen af koncessionen 6) to eksemplarer af projektmappen over geologiske operationer.

4. Tilbudsgivere kan på eget initiativ indgive yderligere oplysninger i deres bud eller vedlægge det yderligere dokumenter.

5. De dokumenter, som tilbudsgiverne indgiver, skal være originaler eller bekræftede kopier heraf, jf. den administrative retsplejelov. Dette krav finder ikke anvendelse på kopier af dokumenter, som skal vedlægges bud og er udarbejdet af den koncessionsgivende myndighed.

6. Dokumenter, som er forfattet på et fremmedsprog, skal indgives sammen med en oversættelse til polsk foretaget af en godkendt oversætter.

7. Bud skal indgives i en forseglet kuvert eller en forseglet pakke med angivelse af den tilbudsgivendes navn (firmanavn) og genstanden for udbudsproceduren.

8. Bud, som indgives efter udløbet af fristen for indgivelse af bud, returneres uåbnet til de budgivende.

13) Oplysninger vedrørende metoden til indbetaling af depositum, størrelsen på depositummet og betalingsdatoen

De tilbudsgivende er forpligtet til at indbetale et depositum på 1 000 PLN (med bogstaver: et tusind zloty), før fristen for indgivelse af bud udløber.

AFSNIT IV: ADMINISTRATIVE OPLYSNINGER

IV.1) Budvurderingsudvalget

Den koncessionsgivende myndighed udpeger et budvurderingsudvalg, som har til formål at gennemføre udbudsproceduren og udvælge det mest fordelagtige bud. Udvalgets opbygning og forretningsorden er fastlagt i kabinetsforordningen af 28. juli 2015 om indgivelse af bud på koncessioner på prospektering og efterforskning af kulbrinteforekomster samt udvinding af kulbrinter såvel som koncessioner på udvinding af kulbrinter (Polens lovtidende 2015, nr. 1171). Budvurderingsudvalget indgiver rapport om udbudsproceduren til godkendelse hos den koncessionsgivende myndighed. Rapporten er sammen med buddene og alle de dokumenter, der er knyttet til udbudsproceduren, tilgængelig for andre tilbudsgivende enheder.

IV.2) Nærmere præciseringer

Senest 14 dage efter datoen for offentliggørelse af denne meddelelse kan interesserede enheder anmode den koncessionsgivende myndighed om at forklare de detaljerede budspecifikationer yderligere. Senest 14 dage efter modtagelsen af anmodningen vil den koncessionsgivende myndighed offentliggøre sine forklaringer i den offentlige informationsbulletin (Biuletyn Informacji Publicznej) på siden for den pågældende myndigheds administrative underkontor.

IV.3) Yderligere oplysninger

Den polske geologiske tjeneste har samlet de fulde oplysninger om det område, der er omfattet af udbudsproceduren, i en geologisk datapakke (Pakiet danych geologicznych), som kan anskaffes på miljøministeriets websted (www.gov.pl/web/srodowisko) og fra